pythainlp/thaigov-v2-corpus-22032023 huggingface dataset:
วันจันทร์ที่ 23 สิงหาคม 2564
“กอช. แจงสมาชิก นักเรียน นิสิต นักศึกษา เข้าสู่ระบบการทำงาน ส่งเงินออมต่อได้ สิทธิสมาชิกคงเดิม”
กองทุนการออมแห่งชาติ (กอช.) แจง นร. นิสิต นศ. ที่เป็นสมาชิก กอช. สิทธิสมาชิกคงเดิม เมื่อเข้าสู่ระบบการทำงานมีสวัสดิการจากรัฐหรือหน่วยงาน สามารถส่งเงินออมกับ กอช.ต่อเนื่องเพื่อใช้สิทธิส่งเงินออมสะสม และสามารถนำเงินออมใช้ลดหย่อนภาษีเงินได้ประจำปี
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า สมาชิก กอช. นักเรียน นิสิต นักศึกษา อายุตั้งแต่ 15 ปีขึ้นไปที่ส่งเงินออมสะสมและได้รับเงินสมทบจากรัฐ 50% ของเงินออม และเมื่อจบการศึกษาเข้าสู่ระบบทำงาน ได้รับสวัสดิการจากหน่วยงาน อาทิ กองทุนบำเหน็จบำนาญข้าราชการ (กบข.) ประกันสังคม กองทุนสำรองเลี้ยงชีพ สมาชิก กอช. สามารถส่งเงินออมสะสมกับ กอช. ต่อได้ โดยเงินที่ออมกับ กอช. จะนำเงินไปบริหารให้เกิดผลตอบแทนจากการลงทุน และสมาชิกสามารถนำเงินออมกับ กอช. ตั้งแต่ 50 บาท สูงสุด 13,200 บาทต่อปี ไปใช้ในการลดหย่อนภาษีเงินได้ประจำปี
สำหรับสถานการณ์การแพร่ระบาดโรคติดเชื้อไวรัสโควิด-19 สมาชิกสามารถสมัคร ส่งเงินออมสะสม ดูยอดเงินออม ผ่านช่องทาง แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันศุกร์ที่ 16 กรกฎาคม 2564
คลังส่งมอบที่ราชพัสดุให้ส่วนราชการ-ท้องถิ่น 26 หน่วยงาน หนุนพัฒนาภารกิจระดับพื้นที่ยกระดับคุณภาพชีวิตประชาชน
กรมธนารักษ์ กระทรวงการคลัง มอบหนังสืออนุญาตให้ใช้ที่ราชพัสดุ 26 หน่วยงาน ให้ส่วนราชการและองค์กรปกครองส่วนท้องถิ่น กว่า 561 ไร่ สานต่อภารกิจพัฒนางานด้านสาธารณสุข การศึกษา การท่องเที่ยว เพื่อกระตุ้นเศรษฐกิจระดับฐานราก สร้างคุณภาพชีวิตที่ดีให้ประชาชน
วันนี้ (16 กรกฎาคม 2563) พลเอก ประวิตร วงษ์สุวรรณ รองนายกรัฐมนตรี เป็นประธานในพิธีมอบหนังสืออนุญาตให้ใช้ที่ราชพัสดุเพื่อสนับสนุนภารกิจของส่วนราชการและองค์กรปกครองส่วนท้องถิ่น โดยมอบให้กรมธนารักษ์ กระทรวงการคลัง ได้ทำการส่งมอบหนังสืออนุญาตให้ใช้ที่ราชพัสดุเพื่อสนับสนุนภารกิจของส่วนราชการและองค์กรปกครองส่วนท้องถิ่น รวมทั้งหมด 26 หน่วยงาน โดยในช่วงไตรมาส 2 ปีงบประมาณ 2564 กรมธนารักษ์ได้พิจารณาอนุญาตให้ส่วนราชการและองค์กรปกครองส่วนท้องถิ่นใช้ประโยชน์ในที่ราชพัสดุแล้วจำนวน 71 แปลง เนื้อที่ประมาณ 561-2-47.84 ไร่ เป็นการสนับสนุนและส่งเสริมที่ดินให้กับหน่วยงานภาครัฐ ตามภารกิจงานที่เกี่ยวข้องด้านสาธารณสุข การศึกษา และการพัฒนาพื้นที่เพื่ออนุรักษ์สิ่งแวดล้อม รวมถึงการสนับสนุนการท่องเที่ยวในระดับท้องถิ่น เป็นไปตามนโยบายของรัฐบาลในการฟื้นฟูเศรษฐกิจและสังคมของประเทศ
“นโยบายการมอบที่ดินราชพัสดุเพื่อสนับสนุนภารกิจของส่วนราชการและองค์กรปกครองส่วนท้องถิ่นในครั้งนี้ เป็นไปตามนโยบายของรัฐบาล ที่ได้ให้ความสำคัญในการยกระดับคุณภาพชีวิตของประชาชนให้สามารถดูแลตัวเองในขั้นพื้นฐานเพื่อให้ได้รับบริการด้านสวัสดิการทางสังคม สาธารณสุขอย่างทั่วถึงและเท่าเทียม เกิดการจ้างงานในพื้นที่ ซึ่งเป็นการสร้างสังคมให้เข้มแข็งและยั่งยืน” พลเอก ประวิตร กล่าว
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ความร่วมมือระหว่างกรมธนารักษ์ ที่มีการจัดสรรที่ดินราชพัสดุให้กับส่วนราชการและองค์กรปกครองส่วนท้องถิ่นในครั้งนี้ เป็นการส่งเสริมและสนับสนุนภารกิจของหน่วยงานผู้ขอใช้ที่ราชพัสดุทั้งในส่วนของราชการและองค์กรปกครองส่วนท้องถิ่นให้สามารถขับเคลื่อนภารกิจให้เป็นรูปธรรมโดยเร็วตามนโยบายของรัฐบาลและยังเป็นการบริหารจัดการพื้นที่ราชพัสดุทั่วประเทศให้เกิดผลสัมฤทธิ์สูงสุด
ในแนวทางการพัฒนาที่ดินของที่ราชพัสดุ ในส่วนราชการและองค์กรปกครองส่วนท้องถิ่นจะนำไปพัฒนาในโครงการต่างๆ ทั้งด้านการก่อสร้างโครงการระบบบำบัดน้ำเสียพื้นที่เกาะเสม็ด จังหวัดระยอง, เป็นที่ทำการงานสืบสวนปราบปรามตรวจคนเข้าเมืองจังหวัดสุราษฎร์ธานี (สมุย) จังหวัดสุราษฎร์ธานี, การก่อสร้างอาคารโรงพยาบาลส่งเสริมสุขภาพตำบลแม่ปะ จังหวัดลำปาง, การจัดตั้งวิทยาลัยการอาชีพทองผาภูมิ จังหวัดกาญจนบุรี, เป็นแหล่งเรียนรู้ระบบนิเวศปรัชญาเศรษฐกิจพอเพียงสวนสาธารณะและนันทนาการ จังหวัดนครสวรรค์, ใช้เป็นสนามกีฬาและที่ตั้งสถานีดับเพลิง เทศบาลเมืองชัยนาท จังหวัดชัยนาท เป็นต้น ซึ่งเชื่อว่าหากภารกิจดังกล่าวสำเร็จจะเกิดประโยชน์ต่อประเทศและเป็นการยกระดับคุณภาพชีวิตให้ประชาชนในพื้นที่
วันพฤหัสบดีที่ 27 มกราคม 2565
นายกฯ เร่งผลักดันความร่วมมือแรงงานไทย - ซาอุดีอาระเบีย ย้ำ! ต้องเห็นผลเป็นรูปธรรมใน 2 เดือน
.....
นายธนกร วังบุญคงชนะ โฆษกประจำสำนักนายกรัฐมนตรี เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม สั่งการให้กระทรวงแรงงานเร่งจัดหาแรงงานไทยที่มีศักยภาพเข้าทำงานในซาอุดีอาระเบีย หลังการเดินทางเยือนซาอุดีอาระเบียที่ผ่านมาได้มีการหารือระหว่าง รมว.แรงงาน ไทย และ รมว.ทรัพยากรมนุษย์และการพัฒนาทางสังคม ซาอุดีอาระเบีย เพื่อผลักดันความร่วมมือด้านแรงงาน โดยเฉพาะในภาคบริการ ทั้งธุรกิจโรงแรม สุขภาพ อุตสาหกรรมก่อสร้าง
.
ปัจจุบันมีแรงงานไทยเข้าทำงานในซาอุดีอาระเบีย จำนวน 1,345 คน ทั้งงานช่างเชื่อม ช่างเทคนิค ช่างเครื่องยนต์ ผู้ปฏิบัติงานในโรงงาน ผู้ช่วยกุ๊ก แม่บ้าน ฯลฯ โดยนายกรัฐมนตรีเน้นย้ำ การจัดหาแรงงานไทยต้องทำทันทีและเห็นผลเป็นรูปธรรมภายใน 2 เดือน ซึ่งจะเป็นประโยชน์ในการยกระดับการพัฒนาฝีมือแรงงานไทย กระตุ้นให้มีการจัดหาแรงงานที่เป็นธรรม มีการคุ้มครองสิทธิแรงงานและสวัสดิการ ให้สอดคล้องกับที่ซาอุดีอาระเบียต้องการ
.
อ่านเพิ่มเติม คลิกhttps://www.thaigov.go.th/news/contents/details/50928
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 10 มีนาคม 2565
ศปม. เสริมกำลังสายด่วน 1330 รับเรื่องผู้ป่วยโควิดเข้าสู่ระบบการรักษาโดยเร็ว
.....
ศูนย์ปฏิบัติการแก้ไขสถานการณ์ฉุกเฉินด้านความมั่นคง (ศปม.) จัดกำลังพลสนับสนุนเจ้าหน้าที่สายด่วน 1330 จำนวน 200 คู่สาย เพื่อเพิ่มประสิทธิภาพการรับเรื่องจากประชาชน ซึ่งเป็นผู้ที่ผ่านการอบรมจาก สปสช. ในการบันทึกข้อมูลเข้าระบบ การรับเคสที่มีความซับซ้อน รวมถึงส่งต่อเคสด่วนไปยังสถาบันการแพทย์ฉุกเฉินแห่งชาติ 1669
.
โดยเป็นกำลังพลที่มีความสามารถในการพิมพ์ข้อมูลคอมพิวเตอร์ มีทักษะการพูดคุยที่สุภาพ ใจเย็น มีความอดทน พร้อมเร่งนำผู้ป่วยติดเชื้อโควิด-19 เข้าสู่ระบบการรักษาโดยเร็วที่สุด
.
อ่านเพิ่มเติม คลิกhttps://www.thaigov.go.th/news/contents/details/52341
#ไทยคู่ฟ้า#ร่วมต้านโควิด19
-------------------
วันอังคารที่ 24 พฤษภาคม 2565
โฆษกรัฐบาลสวน “พิธา” อย่าด่วนตีกิน รีบโดดเกาะกระแสผู้ว่าฯ กทม. แจงประชาชนเลือกที่ตัวบุคคล ไม่ใช่พรรค ชี้การเมืองท้องถิ่นกับระดับชาติ มีบริบทแตกต่างกัน
โฆษกรัฐบาลสวน “พิธา” อย่าด่วนตีกิน รีบโดดเกาะกระแสผู้ว่าฯ กทม. แจงประชาชนเลือกที่ตัวบุคคล ไม่ใช่พรรค ชี้การเมืองท้องถิ่นกับระดับชาติ มีบริบทแตกต่างกัน วอนอย่าบิดเบือนโยงให้เกี่ยวกับนายกฯ ลั่นนายกมุ่งแก้ปัญหาให้ประชาชน ไม่สนเกมการเมือง
วันที่ 24 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายพิธา ลิ้มเจริญรัตน์ หัวหน้าพรรคก้าวไกล ระบุว่า ผลการเลือกตั้งผู้ว่าฯ กทม. และ ส.ก.ที่ผ่านมา สะท้อนว่าการรัฐประหารคือความล้มเหลวว่า เข้าใจได้ว่านายพิธาอาจจะยังใหม่ทางการเมือง แต่โชคดีที่เป็นหัวหน้าพรรคจึงได้โลดแล่นอยู่ในสภาฯ เพราะถ้าเป็นนักการเมืองที่อยู่ในแวดวงการเมืองมานานย่อมรู้ดีว่า การเลือกตั้งท้องถิ่นกับการเลือกตั้งระดับชาตินั้นบริบทย่อมต่างกัน ดังนั้น จึงไม่ควรรีบด่วนตีกิน หรือรีบสรุปว่าล้มเหลว หรือว่าจริง ๆ แล้วนายพิธาก็รู้อยู่แก่ใจดี เพียงแต่ต้องการอาศัยจังหวะนี้เกาะกระแสเรียกคะแนนนิยมให้กับพรรคตัวเอง หากเป็นอย่างนั้นก็ถือว่าน่าผิดหวัง เพราะเป็นการวิเคราะห์ด้วยอารมณ์แทนที่จะใช้หลักการ
“การเลือกตั้งท้องถิ่นและการเลือกตั้งระดับชาตินั้นมีบริบทที่แตกต่างกัน การเลือกตั้งผู้ว่าฯ กทม.ครั้งนี้เป็นเรื่องความนิยมของตัวบุคคล ไม่ใช่ของพรรคการเมือง ไม่อย่างนั้นนายวิโรจน์คงชนะ และนายพิธาคงออกมาตีกินมากกว่านี้ไปแล้ว ซึ่งการตัดสินใจของประชาชนครั้งนี้มีหลายเหตุผลด้วยกัน ดังนั้นการเหมารวมว่าล้มเหลวจึงไม่ถูกต้องเสียทีเดียว ในหลักการผมไม่เห็นด้วยกับรัฐประหารอยู่แล้ว แต่เมื่อมีสถานการณ์เผาบ้านเผาเมือง คนไทยจะเข่นฆ่ากันเอง เกิดม็อบชนม็อบผมก็เข้าใจ ไม่อยากให้นายพิธาคิดแทนประชาชนส่วนใหญ่ อย่าเอาความคิดตัวเองเป็นตัวตั้งแล้วบอกว่านี่คือความคิดของประชาชนทั้งประเทศ เพราะมันไม่จริง ทั้งนี้ บ้านเมืองบอบช้ำมามากแล้ว และเราก็ก้าวผ่านความขัดแย้งของคนในชาติมาได้นานกว่า 8 ปีแล้ว อย่าพยายามเดินกลับไปสู่จุดนั้นอีก หากรักประเทศและประชาชนจากใจจริง ๆ ไม่ใช่เพียงแค่ลมปาก” นายธนกร กล่าว
ส่วนกรณีที่อ้างว่า ผลการเลือกตั้งยังสะท้อนว่าประชาชนไม่เอา พล.อ.ประยุทธ์ จันทร์โอชา นายกฯ และรมว.กลาโหมด้วยนั้น นายธนกร กล่าวว่า ต้องแยกให้ออกว่าการเลือกตั้งผู้ว่าฯ กทม.ครั้งนี้ไม่ได้เกี่ยวอะไรกับนายกฯ แม้จะอ้างว่าคนกรุงเทพฯ เลือก ส.ก.จากพรรคฝ่ายค้านมากกว่าของพรรคพลังประชารัฐก็ตาม หากจะให้เกี่ยวก็ควรมองย้อนไปถึงการลงพื้นที่ของนายกฯ ในภาคต่าง ๆ ที่ยังคงมีประชาชนมาให้กำลังใจมากมาย และเรียกร้องให้รัฐบาลสานต่อนโยบายต่าง ๆ ที่โดนใจคนรากหญ้าต่อไปด้วย อย่างไรก็ตาม ที่ผ่านมาพล.อ.ประยุทธ์เข้ามาแก้ไขปัญหาความขัดแย้งต่าง ๆ จนประเทศกลับสู่ความสงบอีกครั้ง และมุ่งมั่นแก้ไขปัญหาความเดือดร้อนให้กับประชาชนมาโดยตลอด โดยไม่สนเกมการเมือง ดังนั้น เชื่อว่าประชาชนรู้ดีว่านายกฯ จริงใจเข้ามาแก้ไขปัญหาให้กับประชาชนอย่างแท้จริง โดยสะท้อนผ่านเสียงตอบรับนโยบายต่าง ๆ ของรัฐบาลได้เป็นอย่างดี
วันจันทร์ที่ 12 กรกฎาคม 2564
กรมทางหลวงแจ้งปิดการจราจรมอเตอร์เวย์สาย 7 และสาย 9
ตั้งแต่ 3 ทุ่ม – ตี 4 เริ่ม 12 ก.ค. นี้ ขานรับมาตรการล็อกดาวน์คุมการแพร่โควิด - 19
วันที่ 11 กรกฎาคม 2564 นายสราวุธ ทรงศิวิไล อธิบดีกรมทางหลวง (ทล.) กระทรวงคมนาคม กล่าวว่า ตามที่ พล.อ.ประยุทธ์ จันทร์โอชา นายกรัฐมนตรี ประธานศูนย์บริหารสถานการณ์โควิด-19 (ศบค.) ประกาศล็อกดาวน์กรุงเทพฯ และปริมณฑล 6 จังหวัด ได้แก่ กรุงเทพมหานคร จังหวัดนนทบุรี จังหวัดปทุมธานี จังหวัดสมุทรปราการ จังหวัดนครปฐม และจังหวัดสมุทรสาคร โดยห้ามออกนอกเคหสถานในระหว่างเวลา 21.00 น.- 04.00 น. ของวันรุ่งขึ้น ต่อเนื่องเป็นระยะเวลาอย่างน้อย 14 วัน มีผลบังคับใช้ตั้งแต่วันที่ 12 กรกฎาคม 2564 เป็นต้นไป เพื่อสกัดกั้นการแพร่ระบาดของเชื้อไวรัส COVID – 19 ให้อยู่ในวงจำกัด และสามารถควบคุมการระบาดได้อย่างรวดเร็ว
กระทรวงคมนาคม โดยกรมทางหลวง จึงได้ดำเนินการให้สอดคล้องตามประกาศดังกล่าว โดยจะปิดการจราจรบนทางหลวงพิเศษระหว่างเมือง (มอเตอร์เวย์) ทั้ง 2 สายทางบางส่วนเป็นการชั่วคราว ได้แก่ มอเตอร์เวย์หมายเลข 7 กรุงเทพฯ – ชลบุรี – พัทยา – มาบตาพุด และมอเตอร์เวย์หมายเลข 9 ช่วงบางปะอิน - บางพลี และช่วงสุขสวัสดิ์ - บางขุนเทียน ระหว่างเวลา 21.00 น. ถึง 04.00 น. ของวันรุ่งขึ้น โดยเริ่มตั้งแต่เวลา 00.01 น. ของวันที่ 12 กรกฎาคม 2564 เป็นต้นไป ทั้งนี้ จะเปิดให้มีการจราจรได้ในบางช่องจราจรเท่าที่จำเป็นเพื่อประโยชน์ในการจราจรของบุคคลที่ได้รับอนุญาตจากพนักงานเจ้าหน้าที่ตามข้อ 2 หรือได้รับการยกเว้นตามข้อ 4 ของข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 27)
สำหรับบุคคลที่ได้รับการยกเว้นการห้ามออกนอกเคหสถานในช่วงเวลาดังกล่าว ได้แก่ ผู้ป่วยหรือผู้ปฏิบัติงานในการให้บริการด้านสาธารณสุข ผู้ขนส่งสินค้าเพื่อประโยชน์ของประชาชน ผู้ปฏิบัติงานขนส่งหรือขนย้ายประชาชน ผู้ให้บริการหรืออำนวยประโยชน์หรือความสะดวกแก่ประชาชน และผู้ประกอบอาชีพที่จำเป็น จะต้องปฏิบัติให้เป็นตามข้อกำหนด และสามารถแจ้งเจ้าหน้าที่บริเวณด่านเก็บเงินค่าผ่านทางมอเตอร์เวย์ เพื่อขออนุญาตใช้เส้นทางได้
ทั้งนี้ กรมทางหลวงได้จัดกำลังเจ้าหน้าที่สำหรับการปิดการจราจรและเตรียมพร้อมสนับสนุนการปฏิบัติงานร่วมกับตำรวจทางหลวง กรณีที่อาจมีการตั้งจุดคัดกรองยานพาหนะที่ได้รับอนุญาตเดินทางบริเวณด่านเก็บค่าผ่านทางต่างๆ พร้อมทั้งยังได้จัดกำลังเจ้าหน้าที่เฝ้าระวังเหตุการณ์ผ่านระบบกล้อง CCTV ตลอดสายทาง และจัดให้มีการแจ้งเตือนผู้ใช้ทางเกี่ยวกับการปิดการจราจรบนมอเตอร์เวย์ผ่านสื่อต่างๆ และป้าย VMS บนเส้นทางอีกด้วย สำหรับผู้ที่ต้องการสอบถามข้อมูลการปิดการจราจรเพิ่มเติม สามารถติดต่อได้ที่สายด่วนกรมทางหลวง โทร. 1586 ตลอด 24 ชั่วโมง
วันจันทร์ที่ 27 มิถุนายน 2565
รมว.เฮ้ง มอบ ที่ปรึกษารัฐมนตรี นำทีม 5 เสือแรงงานเพชรบุรี ลุยสร้างงาน สร้างอาชีพ ยกระดับคุณภาพชีวิตผู้สูงอายุในท้องถิ่น
รมว.เฮ้ง มอบ ที่ปรึกษารัฐมนตรี นำทีม 5 เสือแรงงานเพชรบุรี ลุยสร้างงาน สร้างอาชีพ ยกระดับคุณภาพชีวิตผู้สูงอายุในท้องถิ่น
วันที่27มิถุนายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการเตรียมความพร้อมเพื่อรองรับสังคมสูงวัยในระดับท้องถิ่น(60ยังแจ๋ว)โดยมีนายสอยปานแก้วนายกองค์การบริหารส่วนตำบลบ้านหม้อพร้อมเครือข่ายกลุ่มแรงงานผู้สูงอายุร่วมต้อนรับณที่ทำการองค์การบริหารส่วนตำบลบ้านหม้ออำเภอเมืองเพชรบุรีจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของพลเอกประยุทธ์จันทร์โอชานายกรัฐมนตรีและรัฐมนตรีว่าการกระกรวงกลาโหมกระทรวงแรงงานภายใต้การกำกับดูของพลเอกประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับกลุ่มผู้ใช้แรงงานและดูแลคนทุกช่วงวัยโดยเฉพาะผู้สูงอายุซึ่งถือเป็นกลุ่มเปราะบางซึ่งกระทรวงแรงงานมีเป้าหมายขับเคลื่อนส่งเสริมการมีงานทำและยกระดับคุณภาพชีวิตผู้สูงอายุช่วงอายุ60 - 69ปีเพื่อให้มีงานทำและมีรายได้ที่เหมาะสมเพียงพอสำหรับการดำรงชีวิต
นางธิวัลรัตน์กล่าวต่อว่าในวันนี้ท่านสุชาติชมกลิ่นรมว.แรงงานจึงได้มอบหมายให้ดิฉันได้นำทีมหัวหน้าส่วนราชการสังกัดกระทรวงแรงงานจังหวัดเพชรบุรีมาให้คำปรึกษาแนะนำซึ่งแต่ละหน่วยมีโครงการสำคัญที่จะดูแลช่วยเหลือผู้สูงอายุในจังหวัดเพชรบุรีเช่นสำนักงานแรงงานจังหวัดมีโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพสำนักงานจัดหางานจังหวัดส่งเสริมการจ้างงานผู้สูงอายุในอาชีพที่เหมาะสมกับวัยประสบการณ์ส่งเสริมการประกอบอาชีพอิสระส่งเสริมการรับงานไปทำที่บ้านรวมถึงเป็นศูนย์บริการจัดหางานผู้สูงอายุสำนักงานพัฒนาฝีมือแรงงานมีโครงการส่งเสริมและพัฒนาฝีมือแรงงานศักยภาพผู้สูงอายุเพื่อให้มีทักษะที่เหมาะสมสอดคล้องกับความต้องการตลาดแรงงานสำนักงานสวัสดิการและคุ้มครองแรงงานแรงงานให้ความรู้ด้านสวัสดิการเพื่อเตรียมความพร้อมเข้าสู่วัยเกษียณเสริมสร้างความรู้ให้กับแรงงานผู้สูงอายุและสำนักงานประกันสังคมปรับระบบประกันสังคมให้สอดคล้องกับการจ้างงานผู้สูงอายุและการออกหน่วยเคลื่อนที่ด้านสุขภาพทั้งนี้เครือข่ายแรงงานที่สนใจในกิจกรรมต่างๆของกระทรวงแรงงานสามารถรวมกลุ่มกันเพื่อเข้ารับบริการด้านต่างๆจากส่วนราชการสังกัดกระทรวงแรงงานได้หรือประสานงานกับองค์กรปกครองส่วนท้องถิ่นในพื้นที่เพื่อทางกระทรวงจะได้จัดกิจกรรมให้ตรงตามความต้องการของกลุ่มได้ต่อไป
+++++++++++++++++++
กองเผยแพร่และประชาสัมพันธ์
27มิถุนายน2565
วันอังคารที่ 1 กุมภาพันธ์ 2565
โฆษกรัฐบาลเผย "นายกฯ" อวยพรเนื่องในเทศกาลตรุษจีน "ขอให้ทุกคน สุข สมหวัง สุขภาพแข็งแรง" เชิญชวนทุกคนร่วมฉลองเทศกาล อย่างมีความรับผิดชอบต่อตนเอง ครอบครัว และสังคมช่วงโควิด-19
โฆษกรัฐบาลเผย "นายกฯ" อวยพรเนื่องในเทศกาลตรุษจีน "ขอให้ทุกคน สุข สมหวัง สุขภาพแข็งแรง" เชิญชวนทุกคนร่วมฉลองเทศกาล อย่างมีความรับผิดชอบต่อตนเอง ครอบครัว และสังคมช่วงโควิด-19
วันที่ 1 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวอวยพรพี่น้องคนไทย เชื้อสายจีน และประชาชนคนไทยทุกคน เนื่องในเทศกาลตรุษจีน "ขอให้ทุกคนมีความสุข สมหวัง และสุขภาพแข็งแรง" พร้อมยังฝากกำชับว่า ประเทศไทยยังอยู่ในช่วงการแพร่ระบาดของโควิด-19 ในขณะนี้ยังคงต้องเฝ้าระวังอย่างใกล้ชิด โดยเฉพาะอย่างยิ่งในช่วงเทศกาลต่าง ๆ ที่ต้องให้ความสำคัญคือ สวมหน้ากากอนามัย การเว้นระยะห่าง หมั่นล้างมือ และควรตรวจ ATK ทั้งก่อนและหลังการรวมตัว หรือพบปะสังสรรค์ในครอบครัว ย้ำต้องระมัดระวังขณะทานอาหารร่วมกัน เนื่องจากโควิด-19 สายพันธุ์โอไมครอนสามารถติดเชื้อได้ค่อนข้างง่าย อาจทำให้เกิดความเสี่ยงในการรับ/แพร่กระจายเชื้อไวรัสโควิด-19 ได้ จึงหวังว่าทุกคนจะเฉลิมฉลองทุกเทศกาล อย่างมีความรับผิดชอบต่อตนเอง ครอบครัว และสังคมด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 7,422 ราย จำแนกเป็น ผู้ติดเชื้อในประเทศ 7,161 ราย และผู้ป่วยมาจากต่างประเทศ 261 ราย นผู้เสียชีวิตเพิ่มขึ้น 12 ราย ผู้ที่กำลังรักษาตัว 83,014 ราย และมียอดผู้ที่หายป่วยกลับบ้านแล้ว 8,715 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 224,529 ราย จำนวนผู้ที่หายป่วยสะสมจำนวน 174,271 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 2564- 30 ม.ค. 2565 รวม 116,002,932 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,290,140 ราย ผู้ได้รับวัคซีนเข็มที่ 2 สะสม 48,582,903 ราย ผู้ได้รับวัคซีนเข็มที่ 3 สะสม 14,141,210 ราย และผู้ได้รับวัคซีนเข็มที่ 4 สะสม 988,679 ราย
------------------------
วันพฤหัสบดีที่ 21 เมษายน 2565
กรมทางหลวงชนบท สร้างถนนสาย จ4 และ จ5 ผังเมืองรวมเมืองมหาสารคาม
แก้ไขจราจรติดขัดบนถนนศรีสวัสดิ์รัตนโกสินทร์ เชื่อมโยงโครงข่ายการคมนาคมให้สมบูรณ์ ตามนโยบายของรัฐมนตรีว่าการกระทรวงคมนาคม คาดแล้วเสร็จในเดือนตุลาคม 2565
กรมทางหลวงชนบท (ทช.) กระทรวงคมนาคม รายงานความคืบหน้าโครงการก่อสร้างถนน สาย จ4 และ จ5 ผังเมืองรวมเมืองมหาสารคาม จังหวัดมหาสารคาม ซึ่งขณะนี้มีความคืบหน้าไปแล้วกว่าร้อยละ 35 และอยู่ระหว่างการก่อสร้างในขั้นตอนของงานดินถมคันทาง งานชั้นรองพื้นทาง และระบบระบายน้ำ โดยคาดว่าจะก่อสร้างเสร็จสมบูรณ์ในเดือนตุลาคม 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในเรื่องการเชื่อมโยงโครงข่ายการคมนาคมให้สมบูรณ์ รองรับการพัฒนาเมืองและการเจริญเติบโตของเมืองในอนาคต แก้ไขปัญหาการจราจรติดขัดในเขตชุมชนเมือง แบ่งเบาการจราจรบนถนนสายหลักให้มีประสิทธิภาพมากยิ่งขึ้น ทช. จึงได้ดำเนินโครงการก่อสร้างถนนสาย จ4 และ จ5 ผังเมืองรวมเมืองมหาสารคาม ใช้งบประมาณในการก่อสร้าง 163.191 ล้านบาท โดยลักษณะการก่อสร้างเป็นถนนผิวจราจรแบบแอสฟัลท์ติกคอนกรีต ขนาด 4 ช่องจราจร ไหล่ทางผิวจราจรแบบพาราแอสฟัลท์ติกคอนกรีต กว้างข้างละ 2.50 เมตร และทางเท้ากว้างข้างละ 2.50 - 4.00 เมตร พร้อมก่อสร้างสะพานคอนกรีตเสริมเหล็ก 1 แห่ง รวมระยะทาง 3.222 กิโลเมตร ซึ่งการก่อสร้างแบ่งออกได้ดังนี้
- ถนนสาย จ4 มีจุดเริ่มต้นจาก กม. ที่ 0+000 บริเวณหน้าโรงพยาบาลสุทธาเวช ถึงจุดสิ้นสุดโครงการ กม. ที่ 1+415 เชื่อมถนนโยธาธิการและผังเมือง (ซอยซากุระ) ระยะทาง 1.415 กิโลเมตร
- ถนนสาย จ5 มีจุดเริ่มต้นจาก กม. ที่ 3+881 บริเวณถนนสายมหาสารคาม - อำเภอวาปีปทุม(หน้าหมู่บ้านดีเฮ้าส์) ถึงจุดสิ้นสุดโครงการ กม. ที่ 5+688 เชื่อมถนนสายมหาสารคาม - ร้อยเอ็ด (ซอยข้างโรงเรียนเทศบาลบ้านส่องนางใย) ระยะทาง 1.807 กิโลเมตร
ทั้งนี้ เมื่อก่อสร้างแล้วเสร็จ ถนนสาย จ4 จะเป็นเส้นทางเชื่อมระหว่าง ทล.208 กับถนนของกรมโยธาธิการและผังเมือง ส่วนถนนสาย จ5 จะเป็นเส้นทางเชื่อมระหว่าง ทล.2040 และ ทล.23 นอกจากนี้ จะช่วยแก้ไขปัญหาการจราจรติดขัดในเขตชุมชนหนาแน่นบริเวณถนนศรีสวัสดิ์รัตนโกสินทร์ ประชาชนสามารถสัญจร ขนส่งสินค้าได้อย่างสะดวกรวดเร็วปลอดภัย เป็นการเพิ่มประสิทธิภาพของโครงข่ายถนนให้สมบูรณ์อย่างยั่งยืนต่อไป
วันอาทิตย์ที่ 14 พฤศจิกายน 2564
รัฐมนตรีว่าการกระทรวงยุติธรรม แจงยกเลิกบัตร ป.ป.ส. 7,000 ราย เพราะไม่รายผลงานตามระเบียบ และพบบางรายใช้ไม่เหมาะสม
รัฐมนตรีว่าการกระทรวงยุติธรรม แจงยกเลิกบัตร ป.ป.ส. 7,000 ราย เพราะไม่รายผลงานตามระเบียบ และพบบางรายใช้ไม่เหมาะสม เผยเตรียมอบรมเพื่อแต่งตั้งใหม่หลังประมวลกฎหมายยาเสพติดจะมีผลบังคับใช้ เหตุอำนาจหน้าที่เปลี่ยนแปลงไป
เมื่อวันที่ 14 พฤศจิกายน นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีการยกเลิกบัตรเจ้าพนักงาน ป.ป.ส.กว่า 7,000 รายว่า ตนได้รับรายงานจาก ป.ป.ส. ว่าเป็นการยกเลิกบัตรเจ้าพนักงาน ป.ป.ส. ของบุคคลที่ไม่ปรากฏผลการปฏิบัติงาน ในการใช้อำนาจตามบัตรเจ้าพนักงาน ป.ป.ส. ในรอบ 1 ปีที่ผ่านมา และเป็นการยกเลิกบัตรเจ้าพนักงาน ป.ป.ส. ของบุคคลที่ปรากฏผลการร้องเรียนการปฏิบัติหน้าที่ในการใช้อานาจที่ไม่เป็นไปตามกฎหมายและระเบียบ ป.ป.ส. ว่าด้วยการแต่งตั้ง การปฏิบัติหน้าที่และการกำกับดูแลการปฏิบัติหน้าที่ของเจ้าพนักงาน ป.ป.ส. พ.ศ. 2545 นอกจากนี้เป็นการยกเลิกบัตรเจ้าพนักงาน ป.ป.ส. จากเหตุเกษียณอายุราชการ เสียชีวิต และไม่ต่ออายุบัตรเจ้าพนักงาน เกินกว่า 6 เดือน โยกย้าย พ้นจากตำแหน่งหรือหน้าที่ในการปราบปรามยาเสพติด
นายสมศักดิ์ กล่าวอีกว่า จากการที่มีการประกาศใช้ประมวลกฎหมายยาเสพติด พ.ศ. 2564 ซึ่งจะมีผลบังคับใช้ ในวันที่ 9 ธ.ค. 2564 อำนาจของเจ้าพนักงาน ป.ป.ส. จะเปลี่ยนแปลงไป ประกอบกับการดำเนินคดียาเสพติดตามประมวลกฎหมายยาเสพติดก็มีการเปลี่ยนแปลงไปหลายประการ สำนักงาน ป.ป.ส. ได้เตรียมการสำหรับการฝึกอบรม พัฒนาความรู้ความสามารถเพื่อเพิ่ม ทักษะและความเชี่ยวชาญให้กับผู้ที่จะได้รับการแต่งตั้งเป็นเจ้าพนักงาน ป.ป.ส. ตามกฎหมายใหม่ โดยเจ้าพนักงาน ป.ป.ส. ที่ยังคงมีสถานะเป็นเจ้าพนักงานที่ปฏิบัติหน้าที่และมีผลการปฏิบัติงานอยู่ รวมถึงเจ้าหน้าที่ของส่วนราชการต่างๆ ที่เกี่ยวข้องและมีความพร้อมในการปฏิบัติงานปราบปรามยาเสพติด จะเป็นเป้าหมายที่จะพิจารณา ร่วมกับต้นสังกัด เพื่อที่อบรมพัฒนาและแต่งตั้งเป็นเจ้าพนักงาน ป.ป.ส. ตามกฎหมายใหม่ต่อไป
วันพุธที่ 30 มีนาคม 2565
กิจกรรมจิตอาสาเนื่องในวันข้าราชการพลเรือน ปี 2565
กระทรวงอุตสาหกรรมจัดกิจกรรมจิตอาสาเนื่องในวันข้าราชการพลเรือน ปี 2565
กิจกรรมจิตอาสาเนื่องในวันข้าราชการพลเรือน ปี 2565
30 มี.ค 65 เวลา 09.00-10.30 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย นายสมพล โนดไธสง ผู้ตรวจราชการกระทรวงอุตสาหกรรม และ นายใบน้อย สุวรรณชาตรี ผู้ตรวจราชการกระทรวงอุตสาหกรรม นำคณะข้าราชการพลเรือนดีเด่นจาก 6 กรมในสังกัด และคณะจิตอาสาสำนักงานปลัดกระทรวงอุตสาหกรรม นำโดย นางสุนีย์ โสภณ ผู้อำนวยการกองบริหารทรัพยากรบุคคล รวมจำนวน 30 คน มอบอุปกรณ์ป้องกันโควิด-19 ประกอบด้วย หน้ากากอนามัย แอลกอฮอล์ฆ่าเชื้อโรค ชุดตรวจ ATK และสิ่งของจำเป็นต่าง ๆ ภายใต้โครงการอุตสาหกรรมห่วงใยสู้ภัยโควิด-19 ให้หน่วยงาน 3 แห่งรอบกระทรวงฯ สายที่ 1 ได้แก่
1. สถานสงเคราะห์เด็กหญิงบ้านราชวิถี มีนางสาริกา ตรีรัตนาพิทักษ์ ผู้ปกครองสถานสงเคราะห์เด็กหญิงบ้านราชวิถี เป็นผู้รับมอบ
2. โรงเรียนอนุบาลสามเสน มีนางดารณี คุณอนันต์ ผู้อำนวยการโรงเรียนฯ เป็นผู้รับมอบ
3. โรงเรียนสอนคนตาบอดกรุงเทพ มี น.ส.จรัสศรี ศรีมณี ผู้อำนวยการสำนักบริหารมูลนิธิฯ และ นายประสงค์ สุบรรณพงษ์ ผู้อำนวยการโรงเรียนฯ เป็นผู้รับมอบ
วันจันทร์ที่ 22 สิงหาคม 2565
APEC Health Week first day produces success, meanwhile, exhibition and Thai massage service in place for tomorrow
August 22, 2022: APEC Health Week officially starts today, packed with many representatives from economic zones attending the meeting under full strict implementation of COVID-19 preventive measures.
August 22, 2022: APEC Health Week officially starts today, packed with many representatives from economic zones attending the meeting under full strict implementation of COVID-19 preventive measures. Deputy prime minister and public health minister Anutin Charnvirakul will preside over public health exhibition tomorrow, with free Thai massage spa service.
Deputy prime minister and public health minister Anutin Charnvirakul expressed his appreciation for today overview meeting, which he said that it runs smoothly under COVID-19 preventive measures. The participants have recognized and followed recommendations to prevent the disease transmission.
The Ministry of Public Health, as a host, has worked closely with other related agencies for providing full security, traffic facilitation and healthcare service to the participants. The first day of the meeting has included two main policy dialogues, which are smart families and Human papillomavirus (HPV) and cervical cancer eradication.
He further added that the exhibition organized by various the ministry’s departments is now ready to represent the country’s great performance on medical hub, medical innovation, outstanding job for public health volunteers fighting against the COVID-19 disease, cannabis for medical treatment, herbal medicine, Thai massage and more. He placed a hope that exhibition officially opened tomorrow will receive welcomed feedbacks from audiences.
For free Thai massage service, it offers short-course massage to neck, shoulder and foot. There are five seats for upper-body massage and more five seats for foot massage, with 80 guests per day as maximum. The massage service is done under the preventive measure against the COVID-19 disease.
He said that the Thai massage is the country’s wisdom, which is not only involved with healthcare, but it has also increased economic value from health and wellness tourism, customized massages like a massage to heal office syndrome, or even spa massage.
The Ministry of Public Health is the host for APEC Health Week, which the event is held at Millennium Hilton Bangkok Hotel in August 22-26.
************************************ 22 August2022
วันพฤหัสบดีที่ 7 ตุลาคม 2564
นายกรัฐมนตรีกล่าวเนื่องในโอกาสเป็นประธานเปิดงานวันนวัตกรรมแห่งชาติ ประจำปี 2564
นายกรัฐมนตรีกล่าวเนื่องในโอกาสเป็นประธานเปิดงานวันนวัตกรรมแห่งชาติ ประจำปี 2564
คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานเปิดงานวันนวัตกรรมแห่งชาติ ประจำปี 2564 วันอังคารที่ 5 ตุลาคม 2564
ท่านรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
ผู้บริหารหน่วยงานทุกภาคส่วน
ผู้ที่ได้รับรางวัลนวัตกรรมแห่งชาติ ประจำปี 2564
และท่านผู้มีเกียรติทุกท่าน
ผมมีความยินดีและรู้สึกเป็นเกียรติอย่างยิ่งที่ได้มาเป็นประธานเปิดงานวันนวัตกรรมแห่งชาติ ประจำปี 2564 ซึ่งถือเป็นโอกาสแห่งการประกาศความสำเร็จสำหรับวงการนวัตกรรมไทย ก่อนอื่นผมขอแสดงความยินดีกับผู้ได้รับรางวัลนวัตกรรมแห่งชาติ ประจำปี 2564 ซึ่งถือเป็น “นวัตกร” และ “องค์กรนวัตกรรม” ที่เป็นแบบอย่างและเหมาะสมในการเชิดชูเกียรติ ในฐานะที่ประสบความสำเร็จด้านนวัตกรรม และเป็นผู้สร้างแรงบันดาลใจให้กับบุคคลอื่น คณะรัฐมนตรีได้กำหนดให้วันที่ 5 ตุลาคมของทุกปี เป็น“วันนวัตกรรมแห่งชาติ” เพื่อเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในพระปรีชาสามารถของพระองค์ ในฐานะ “พระบิดาแห่งนวัตกรรมไทย” พระอัจฉริยภาพของพระองค์ท่าน ได้แสดงให้เห็นถึงประโยชน์ของนวัตกรรมในการยกระดับคุณภาพชีวิตความเป็นอยู่ที่ดีขึ้นของพสกนิกร ชาวไทยทุกหมู่เหล่า ผ่านพระราชกรณียกิจและโครงการอันเนื่องมาจากพระราชดำริที่สร้างประโยชน์คุณูปการอย่างหาที่สุดมิได้ และได้รับการยอมรับและเผยแพร่ไปปรับใช้ในหลายประเทศ ท่านผู้มีเกียรติทุกท่าน เป็นที่ทราบกันดีว่าขณะนี้ ประเทศไทยและทั่วโลกกำลังเผชิญกับวิกฤตการณ์แพร่ระบาด ของโรคติดเชื้อไวรัสโคโรนา 2019 ที่เป็นจุดเปลี่ยนสำคัญต่อเศรษฐกิจ สังคม และความเป็นอยู่ของประชาชน ประกอบกับปัญหาสิ่งแวดล้อมที่ทวีความรุนแรงมากยิ่งขึ้นทั่วโลก สิ่งเหล่านี้เป็นปัจจัยที่กำลังสร้าง ความเปลี่ยนแปลงต่อสังคมไทยและอนาคตของประเทศ และ “นวัตกรรม” ได้กลายเป็นสิ่งสำคัญในการรับมือกับความเปลี่ยนแปลงในครั้งนี้
รัฐบาลจึงให้ความสำคัญอย่างยิ่งและถือเป็นวาระแห่งชาติที่ต้องนำพาประเทศไปสู่ “ประเทศฐานนวัตกรรม” พร้อมทั้งได้กำหนดไว้ในเป้าหมายตามยุทธศาสตร์ 20 ปี คือ “การปรับเปลี่ยนโครงสร้างทางเศรษฐกิจของประเทศไปสู่เศรษฐกิจที่ขับเคลื่อนด้วยนวัตกรรม” การสร้างและเพิ่มจำนวน “นวัตกร” และ “องค์กรนวัตกรรม” จึงเป็นสิ่งที่จำเป็น และถือเป็นภารกิจสำคัญของกระทรวงการอุดมศึกษา วิทยาศาสตร์ วิจัยและนวัตกรรม ในการพัฒนาบุคลากร ทรัพยากร และองค์ความรู้ด้านนวัตกรรมที่สามารถขับเคลื่อนประเทศไทยให้ก้าวกระโดด ผมเชื่อเป็นอย่างยิ่งว่าประเทศไทยเรามีบุลากรและองค์กรที่มีศักยภาพอยู่เป็นจำนวนมาก ซึ่ง “รางวัลนวัตกรรมแห่งชาติ” จะเป็นเวทีสำคัญที่ทำให้คนไทยและสังคมไทยได้รับรู้ถึงศักยภาพด้านนวัตกรรมของประเทศไทย และเป็นแรงบันดาลใจให้กับบุคคลและองค์กรอื่นได้คิดสร้างสรรค์และขับเคลื่อนประเทศไทยด้วย “นวัตกรรม” ไปด้วยกัน
โอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากล อีกทั้งเดชะพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้ทุกคน ประสบแต่ความสุข ความเจริญโดยทั่วกัน พร้อมทั้งขออวยพรให้การจัดงานวันนวัตกรรมแห่งชาติ ประจำปี 2564 ประสบความสำเร็จตามวัตถุประสงค์ที่ตั้งไว้ทุกประการ ขอบคุณครับ
....
วันอังคารที่ 12 กรกฎาคม 2565
ครม.เห็นชอบให้การไฟฟ้าส่วนภูมิภาคกู้เงินในประเทศ 1.08 หมื่นล้านบาท ใช้ลงทุนแผนงานระยะยาวปี 65 เน้นพัฒนาระบบเทคโนโลยีที่ทันสมัย
ครม.เห็นชอบให้การไฟฟ้าส่วนภูมิภาคกู้เงินในประเทศ 1.08 หมื่นล้านบาท ใช้ลงทุนแผนงานระยะยาวปี 65 เน้นพัฒนาระบบเทคโนโลยีที่ทันสมัย
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 กรกฎาคม 2565 ว่า ครม.เห็นชอบให้การไฟฟ้าส่วนภูมิภาค (กฟภ.) กู้เงินในประเทศ กรอบวงเงินรวม 10,863 ล้านบาท เพื่อเป็นเงินลงทุนสำหรับการลงทุนในแผนงานระยะยาวใหม่ ปี 2565 จำนวน 5 แผนงาน โดยให้ทยอยดำเนินการกู้เงินตามความจำเป็นรายปีจนกว่าจะดำเนินงานแล้วเสร็จ ทั้งนี้ วงเงินลงทุนภาพรวมในแผนงานระยะยาวรวม 15,628.15 ล้านบาท แบ่งเป็นเงินกู้ในประเทศ จำนวน 10,863 ล้านบาท และเงินรายได้ของการไฟฟ้าส่วนภูมิภาค จำนวน 4,765.15 ล้านบาท
สำหรับการลงทุนในแผนระยะยาวใหม่ ปี 2565 นี้ เป็นการลงทุนในระบบเทคโนโลยีสารสนเทศและอุปกรณ์ที่รองรับเทคโนโลยีใหม่ๆ เพื่อรองรับการปฏิบัติงานที่ต้องปรับตัวให้เข้ากับสถานการณ์ที่เปลี่ยนแปลงไป รวมทั้งจัดหาเครื่องมือเครื่องใช้และอุปกรณ์ในสถานีไฟฟ้าเพื่อเพิ่มประสิทธิภาพในการดำเนินงาน ประกอบด้วย 5 แผนงาน ดังนี้
1.แผนงานสนับสนุนการดำเนินงานระยะที่ 5 เป็นการจัดหาสิ่งสนับสนุนในการดำเนินงาน เช่น ที่ดิน อาคาร ยานพาหนะ เครื่องมือเครื่องใช้ในการก่อสร้างและบำรุงรักษา ระบบไฟฟ้า ให้เพียงพอกับความต้องการไฟฟ้าที่เพิ่มสูงขึ้น
2.แผนงานจัดหา พัฒนา ติดตั้ง และดูแลบำรุงรักษา ระบบบริหารจัดการทรัพยากรองค์กรและระบบสาธารณูปโภคด้านไฟฟ้า เป็นการปรับเปลี่ยนจากการใช้ซอฟต์แวร์สำเร็จรูป เป็นการจ้างพัฒนาซอฟต์แวร์ เพื่อให้มีระบบบริหารจัดการของการไฟฟ้าส่วนภูมิภาคเอง โดยสามารถใช้ประโยชน์จากการเป็นเจ้าของลิขสิทธิ์ซอฟต์แวร์ที่พัฒนาขึ้น
3.แผนงานระยะยาวงานปรับปรุงระบบป้องกันและควบคุมในสถานีไฟฟ้า เป็นการเตรียมความพร้อมสำหรับการให้บริการส่งผ่านกำลังไฟอย่างต่อเนื่อง และปรับปรุงระบบป้องกันและควบคุมในสถานีไฟฟ้าจำนวน 40 สถานี เพื่อลดผลกระทบจากความผิดพลาดของอุปกรณ์ที่มีอายุการใช้งานยาวนาน
4.แผนงานปฏิบัติการดิจิทัลด้านสื่อสารและโทรคมนาคม เป็นการพัฒนาระบบสื่อสารของ กฟภ. ให้มีช่องสัญญาณเพียงพอต่อการใช้งาน มีความรวดเร็วและทันสมัยมากยิ่งขึ้น เช่น พัฒนาโครงข่าย IP Access Network การขยายโครงข่ายเคเบิลใยแก้วนำแสง ระยะทาง 1,300 กิโลเมตร เป็นต้น
5.แผนงาน Big Data Platform เป็นการพัฒนาระบบบริหารจัดการข้อมูล โดยการเชื่อมโยงฐานข้อมูลระบบงานให้เป็นแพลตฟอร์มขององค์กร เพื่อใช้วิเคราะห์เชิงลึก
วันอังคารที่ 2 พฤศจิกายน 2564
​รองปลัดฯ ภานุวัฒน์ และคณะฯ เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน
นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหารระดับสูง เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน
รองปลัดฯ ภานุวัฒน์ และคณะฯ เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน
วันนี้ (2 พฤศจิกายน 2564) นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม นายนฤบดินทร์ วุฒิวรรณ ผู้อำนวยการกองยุทธศาสตร์และแผนงาน สำนักงานปลัดกระทรวงอุตสาหกรรม เข้าเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ไปในการพระราชพิธีทรงบำเพ็ญพระราชกุศลถวายผ้าพระกฐิน พุทธศักราช 2564 ณ วัดราชาธิวาสวิหาร
วันจันทร์ที่ 20 ธันวาคม 2564
ก.แรงงาน ร่วมหารือกับโรงเรียนสยามคอมพิวเตอร์และภาษา เตรียมพัฒนาทักษะฝีมือแรงงาน
. .
วันที่ 20 ธันวาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายบุญชอบ สุทธมนัสวงษ์ ปลัดกระทรวงแรงงาน ร่วมหารือกับโรงเรียนสยามคอมพิวเตอร์และภาษาถึงความร่วมมือในการพัฒนาทักษะฝีมือแรงงาน รวมทั้งสมรรถนะด้านดิจิทัลและด้านภาษา เพื่อเป็นระบบและมีรูปแบบที่มีประสิทธิภาพมากยิ่งขึ้น ณ ห้องประชุมปลัดกระทรวงแรงงาน ชั้น 7 อาคารกระทรวงแรงงาน
ทั้งนี้ รัฐบาลได้กำหนดนโยบายการขับเคลื่อนประเทศไปสู่ไทยแลนด์ 4.0 ตามยุทธศาสตร์ชาติ 20 ปี และแผนพัฒนาดิจิทัลเพื่อเศรษฐกิจและสังคม ด้านการพัฒนาความสามารถด้านการใช้ดิจิทัล (Digital Literacy) จึงได้กำหนดให้มีการประเมินสมรรถนะด้านการใช้ดิจิทัล (Digital Literacy) ของข้าราชการและบุคลากรภาครัฐขึ้น จากสภาวการณ์ปัจจุบัน ที่มีการแพร่ระบาดของโรคโควิด-19 ส่งผลต่อการเปลี่ยนแปลงวิถีการดำเนินชีวิต และการทำงานรูปแบบ New Normal โดยการนำเทคโนโลยีดิจิทัลเข้ามาปรับใช้มากยิ่งขึ้น แต่กลไกสำคัญในการใช้เทคโนโลยีดิจิทัลเพื่อการปฏิบัติงานดังกล่าว คือ การมีบุคลากรที่มีความรู้ และสมรรถนะความสามารถด้านการใช้ดิจิทัลเพื่อการทำงาน
สำหรับโรงเรียนสยามคอมพิวเตอร์และภาษา เป็นสถาบันการศึกษาในกำกับกระทรวงศึกษาธิการเปิดสอน หลักสูตรวิชาชีพระยะสั้นด้านเทคโนโลยีคอมพิวเตอร์และภาษาต่างประเทศ เป็นหน่วยประเมินสมรรถนะดิจิทัลระดับมาตรฐานสากล คือ IC3 Digital Literacy Certification รวมทั้งเป็นหน่วยประเมินสมรรถนะด้านการใช้ดิจิทัล (Digital Literacy) และหน่วยประเมินสมรรถนะ e-Commerce สถาบันคุณวุฒิวิชาชีพ (องค์การมหาชน)
วันอังคารที่ 8 มีนาคม 2565
วธ. ร่วมกับ 76 จังหวัดสร้างสรรค์ลายผ้าอัตลักษณ์ประจำจังหวัดครั้งแรกของประเทศ พร้อมจัดทำหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย
วธ. ร่วมกับ 76 จังหวัดสร้างสรรค์ลายผ้าอัตลักษณ์ประจำจังหวัดครั้งแรกของประเทศ พร้อมจัดทำหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย
วธ. ร่วมกับ 76 จังหวัดสร้างสรรค์ลายผ้าอัตลักษณ์ประจำจังหวัดครั้งแรกของประเทศพร้อมจัดทำหนังสือ “ภูษาศิลป์จากท้องถิ่นสู่สากล” และการแสดงแบบผ้าไทย เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า รัฐบาลโดยกระทรวงวัฒนธรรม (วธ.) มีนโยบายสืบสานงานศิลปวัฒนธรรมของชาติตามพระราชปณิธาน ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการส่งเสริมการใช้ผ้าไทย ผ้าพื้นถิ่นและการรณรงค์ส่งเสริมอัตลักษณ์ความเป็นไทย พระองค์ทรงปฏิบัติพระราชกรณียกิจในการสืบสานงานศิลปวัฒนธรรมของชาติ อนุรักษ์ฟื้นฟูผ้าทอชนิดต่าง ๆ ทั้งผ้าฝ้ายและผ้าไหม ตลอดจนทรงส่งเสริมการผลิตการแปรรูป และจำหน่ายผ้าไทย ทำให้ประชาชนและชุมชนมีรายได้ มีความเป็นอยู่ที่ดีขึ้น และเพื่อขับเคลื่อนอุตสาหกรรมวัฒนธรรมที่มีศักยภาพโดยเฉพาะการพัฒนาผ้าไทย การออกแบบลวดลายและแฟชั่น เพื่อยกระดับผ้าไทยสู่สากล ภายใต้วิสัยทัศน์ “วัฒนธรรมทำดี ทำงาน ทำเงิน” เพื่อส่งเสริมให้วัฒนธรรมสร้างเศรษฐกิจฐานราก สร้างงาน สร้างรายได้แก่ชุมชนและประเทศ
รัฐมนตรีว่าการกระทรวงวัฒนธรรม กล่าวอีกว่า สำนักงานวัฒนธรรมจังหวัด (สวจ.) ทั่วประเทศได้ร่วมกับจังหวัดโดยผู้ว่าราชการจังหวัด สภาวัฒนธรรมจังหวัด เครือข่ายชุมชนทางวัฒนธรรม ดำเนินการคัดเลือกและร่วมสร้างสรรค์ลายผ้าที่แสดงถึงอัตลักษณ์และสะท้อนมรดกภูมิปัญญา วิถีชีวิต วัฒนธรรม ประเพณีและประวัติศาสตร์อันโดดเด่นของแต่ละจังหวัด และได้ส่งข้อมูลผ้าไทยมายังวธ.แล้ว นับเป็นครั้งแรกของประเทศไทยที่มีการรวบรวมลายผ้าแสดงถึงอัตลักษณ์จังหวัดทั้ง 76 จังหวัดหลังจากนี้ทาง วธ.จะได้เผยแพร่องค์ความรู้และลายผ้าอัตลักษณ์ 76 จังหวัด โดยนำลายผ้าดังกล่าวมาตัดเย็บเป็นเสื้อผ้าในชุดต่าง ๆ เช่น ชุดผ้าไทย ชุดลำลอง ชุดราตรี เป็นต้น โดยร่วมมือกับนักออกแบบและดีไซเนอร์ที่มีชื่อเสียงของไทยในการสร้างสรรค์ผลงานพร้อมทั้งจัดทำหนังสือ “ภูษาศิลป์จากท้องถิ่นสู่สากล” ทั้งนี้วธ. ได้ดำเนินงานจัดงานตามนโยบายของรัฐบาลโดยบูรณาการร่วมมือกับหน่วยงานในสังกัด วธ. และหน่วยงานต่าง ๆ จัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565โดยมีกิจกรรม เช่น นิทรรศการผ้าไทย การสาธิตการทอผ้า การแสดงแบบผ้าไทย และการออกร้านจำหน่ายผ้าไทย เป็นต้น
นายอิทธิพล กล่าวด้วยว่า ขณะเดียวกันวธ.มอบหมายให้ สวจ.ทุกจังหวัด ดำเนินการจัดกิจกรรมเผยแพร่องค์ความรู้เกี่ยวกับลายผ้าอัตลักษณ์ประจำจังหวัดและผ้าไทยไปสู่เด็ก เยาวชนและประชาชนในแต่ละจังหวัด โดยร่วมมือกับหน่วยงานรัฐ เอกชน ชุมชน และเครือข่ายทางวัฒนธรรมในพื้นที่เพื่อเผยแพร่ประชาสัมพันธ์และสร้างการรับรู้พระราชกรณียกิจนานัปการเพื่อประโยชน์สุขของพสกนิกรชาวไทยทุกหมู่เหล่า และเป็นการสืบสานพระราชปณิธานของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงในการอนุรักษ์ผ้าไทยและเผยแพร่ไปสู่ระดับนานาชาติ รวมถึงเป็นการส่งเสริมเศรษฐกิจฐานรากให้ประชาชนในท้องถิ่นอีกด้วย
วันพุธที่ 20 เมษายน 2565
รัฐบาลมั่นใจโครงการ “มัสยิดสานใจสู่สันติ” สร้างสันติสุขจังหวัดชายแดนใต้ เปิดโอกาสกลุ่มผู้เห็นต่างกลับมาปฏิบัติศาสนกิจในช่วงเดือนรอมฎอน
รัฐบาลมั่นใจโครงการ “มัสยิดสานใจสู่สันติ” สร้างสันติสุขจังหวัดชายแดนใต้ เปิดโอกาสกลุ่มผู้เห็นต่างกลับมาปฏิบัติศาสนกิจในช่วงเดือนรอมฎอน
วันที่ 20 เมษายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตลอดระยะเวลาที่ผ่านมา ภายใต้การบริหารประเทศ ของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รัฐบาลมีความมุ่งมั่นเดินหน้าแก้ปัญหาจังหวัดชายแดนใต้ โดยเน้นสร้างสันติสุขควบคู่กับการพัฒนาเศรษฐกิจ และในช่วงนี้เป็นเดือนรอมฎอน เดือนศักดิ์สิทธิ์ของพี่น้องชาวมุสลิมทั่วโลก รัฐบาลโดย กองอำนวยการรักษาความมั่นคงภายในภาค 4 ส่วนหน้า (กอ.รมน.ภาค 4 สน.) ได้ดำเนินโครงการ “มัสยิดสานใจสู่สันติ” เริ่มตั้งแต่ 3 เม.ย.65 - 14 พ.ค.65 เปิดโอกาสให้กลุ่มผู้เห็นต่างจากรัฐในห้วงเวลาที่ผ่านมาและหลบหนี ได้กลับภูมิลำเนา มาพบกับครอบครัวและปฏิบัติศาสนกิจอย่างเต็มที่ ปราศจากการต่อสู้ด้วยวิธีรุนแรง ตัวเลข ณ วันที่ 18 เม.ย. มีผู้แสดงความจำนงแล้ว 266 คน
นางสาวรัชดา กล่าวต่อว่า โครงการนี้ เป็นการเปิดพื้นที่พูดคุยสร้างความเข้าใจที่ถูกต้องตามหลักศาสนาอิสลามที่บริสุทธิ์ ผ่านกลไกของผู้ประสานงานในระดับพื้นที่ เช่น ผู้นำศาสนา ผู้นำท้องที่ ผู้นำท้องถิ่น สมาชิกชมรมสานใจไทยสู่สันติ และสมาชิกศูนย์ประชาชนพันธุ์ดี โดยมีศูนย์สันติวิธี กอ.รมน.ภาค 4 สน. เป็นแม่งานหลัก ซึ่งจำนวนผู้แสดงความจำนงเข้าร่วมโครงการในปีนี้ เป็นสัญญาณที่ดีที่สุดในรอบ 18 ปี จากที่รัฐได้เปิดโอกาสและอำนวยความสะดวกให้กับพี่น้องเหล่านี้ ด้วยหลักการให้อภัย ให้โอกาส และคุ้มครองสิทธิมนุษยชน
ส่วนกรณีที่มีการปล่อย Fake news ว่าหากผู้เห็นต่างกลับมาแล้วจะมีการติดตามตัวและนำไปสู่การจับกุมในที่สุด พลโท ธิรา แดหวา รอง ผอ.กอ.รมน. ภาค 4 สน. ได้ยืนยันว่าเจ้าหน้าที่ภาครัฐจะไม่เข้าบังคับใช้กฎหมาย และไม่มีการจับกุมแต่อย่างใด ขอให้เชื่อมั่นในตัวผู้ประสานงาน ที่ผ่านมามีผู้ที่ติดต่อเข้ามาเพื่อเข้าสู่กระบวนการจนประสบความสำเร็จออกไปใช้ชีวิตได้อย่างปกติสุขกับครอบครัว คาดว่าหลังจากห้วงเดือนรอมฎอนและรายอนี้ก็จะมีกลุ่มผู้เห็นต่างแสดงความจำนงเพิ่มขึ้นเรื่อย ๆ ซึ่งถือเป็นตัวอย่างที่เห็นได้อย่างเป็นรูปธรรมในการเดินหน้าขับเคลื่อนสร้างสันติสุขให้เกิดขึ้นในพื้นที่จังหวัดชายแดนภาคใต้
วันศุกร์ที่ 25 มิถุนายน 2564
กสร. มุ่งส่งเสริมความปลอดภัย อาชีวอนามัยฯ ให้สถานประกอบกิจการเผยรายชื่อสถานประกอบกิจการต้นแบบดีเด่น
กสร.ประกาศผลการคัดเลือกรางวัลสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทำงาน ประจำปี 2564 พร้อมมุ่งมั่นส่งเสริมและพัฒนางานด้านความปลอดภัย อาชีวอนามัยในสถานประกอบกิจการให้เป็นไปตามมาตรฐานสากล
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) กล่าวว่า กระทรวงแรงงาน ภายใต้การนำของ นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสำคัญในเรื่องความปลอดภัยและสุขภาพอนามัยของแรงงานมาโดยตลอด จึงมอบหมายให้กรมสวัสดิการและคุ้มครองแรงงาน ในฐานะหน่วยงานหลักในการดำเนินงานด้านความปลอดภัยและอาชีวอนามัย มุ่งส่งเสริมและพัฒนาการดำเนินงานด้านความปลอดภัยและอาชีวอนามัยของประเทศให้เป็นไปตามมาตรฐานสากล ผ่านแนวทาง วิธีการ และกิจกรรมต่าง ๆ กรมจึงได้จัดกิจกรรมส่งเสริมสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทำงาน ประจำปี 2564 เพื่อเปิดโอกาสให้นายจ้าง ลูกจ้างได้ร่วมมือกันพัฒนาและยกระดับมาตรฐานความปลอดภัยในสถานประกอบกิจการ และสถานประกอบกิจการที่ผ่านการคัดเลือกสามารถเป็นต้นแบบในการพัฒนาคุณภาพชีวิตของลูกจ้างด้านความปลอดภัยในการทำงานได้อย่างแท้จริง โดยในปีนี้มีสถานประกอบกิจการ ที่ผ่านการคัดเลือก 1,060 ราย ประกอบด้วยสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทำงานระดับประเทศ จำนวน 597 ราย คณะกรรมการความปลอดภัย อาชีวอนามัยและสภาพแวดล้อมในการทำงานดีเด่นระดับประเทศ จำนวน 3 ราย หน่วยงานความปลอดภัยดีเด่นระดับประเทศ จำนวน 2 ราย เจ้าหน้าที่ความปลอดภัยในการทำงาน (ทุกระดับ) ดีเด่นระดับประเทศ จำนวน 22 ราย และสถานประกอบกิจการต้นแบบดีเด่นด้านความปลอดภัย อาชีวอนามัยและสภาพแวดล้อมในการทำงานระดับจังหวัด จำนวน 436 ราย โดยสามารถดาวน์โหลดประกาศผลการคัดเลือกฯ ได้ที่ http://osh.labour.go.th
โฆษก กสร. กล่าวเพิ่มเติมว่า กรมมีเจตนารมณ์แน่วแน่ที่ต้องการส่งเสริมให้สถานประกอบกิจการมีการปฏิบัติถูกต้องตามกฎหมายความปลอดภัยในการทำงาน อีกทั้งนายจ้าง ลูกจ้างมีส่วนร่วมในการดำเนินงานเชิงรุกเพื่อป้องกันอุบัติเหตุและการประสบอันตรายเจ็บป่วยหรือโรคเนื่องจากการทำงานและมีการพัฒนาระบบการบริหารและการจัดการด้านความปลอดภัย อาชีวอนามัยและสภาพแวดล้อมในการทำงานอย่างเป็นระบบ โดยสถานประกอบกิจการที่ได้รับรางวัลและอยู่ในพื้นที่กรุงเทพมหานคร จะได้เข้ารับรางวัล ในงาน Thailand Labour Management Excellence Award 2021 ในเดือนกันยายน 2564 และสำหรับสถานประกอบกิจการที่อยู่ส่วนภูมิภาค กรมสวัสดิการและคุ้มครองแรงงานได้มอบหมายให้สำนักงานสวัสดิการและคุ้มครองแรงงานจังหวัด เป็นผู้ดำเนินการมอบรางวัลให้แก่สถานประกอบกิจการต่อไป
วันศุกร์ที่ 10 มิถุนายน 2565
กระทรวงเกษตรฯ โดยกรมประมง จับมือมูลนิธิเวิลด์วิว อินเตอร์เนชั่นแนล และมูลนิธิเวิลด์วิว ไคลเมท
กระทรวงเกษตรฯ โดยกรมประมง จับมือมูลนิธิเวิลด์วิว อินเตอร์เนชั่นแนล และมูลนิธิเวิลด์วิว ไคลเมท ลงนามความร่วมมือด้านการฟื้นฟูทรัพยากรชายฝั่ง สู่การใช้ประโยชน์อย่างยั่งยืน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยภายหลังร่วมพิธีลงนามและหารือความร่วมมือภายใต้บันทึกความเข้าใจ ระหว่าง กรมประมง มูลนิธิ เวิลด์วิว ไคลเมท และ Worldview International Foundation ณ กรมประมง ว่า การลงนามบันทึกความเข้าใจร่วมกันในการดำเนินงานกิจกรรมด้านการป้องกัน ฟื้นฟู อนุรักษ์ และพัฒนาระบบนิเวศทางทะเลและความหลากหลายทางชีวภาพของประเทศไทย ระหว่าง กรมประมง มูลนิธิ เวิลด์วิว ไคลเมท และ Worldview International Foundation มีวัตถุประสงค์เพื่อเพิ่มพื้นที่อนุรักษ์แหล่งอาศัยและความหลากหลายของสัตว์ทะเลในพื้นที่ชายฝั่งทะเล พร้อมขยายความร่วมมือระหว่างภาครัฐและภาคประชาสังคมสู่การสร้างงานและสร้างรายได้ให้กับชุมชน เพื่อการพัฒนาเศรษฐกิจที่ยั่งยืน นอกจากนี้ ยังเป็นการช่วยลดความเสี่ยงจากภัยธรรมชาติซึ่งเกิดจากการเปลี่ยนแปลงสภาพภูมิอากาศที่มีแนวโน้มรุนแรงขึ้น ซึ่งสอดคล้องกับนโยบายของรัฐบาล โดยเฉพาะเป้าหมายการพัฒนาอย่างยั่งยืน ปี พ.ศ. 2559 -2573 (Sustainable Development Goal:SDGs) เป้าหมายที่ 13 Climate Action ดำเนินการอย่างเร่งด่วนเพื่อต่อสู้กับการเปลี่ยนแปลงสภาพภูมิอากาศและผลกระทบที่เกิดขึ้น และเป้าหมายที่ 14 Life Below Water อนุรักษ์และใช้ประโยชน์จากมหาสมุทร ทะเล และทรัพยากรทางทะเลสำหรับการพัฒนาที่ยั่งยืนให้เป็นไปอย่างยั่งยืน และจากการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศสมัยที่ 26 (COP26) ที่เมืองกลาสโกว์ ประเทศสกอตแลนด์ นายกรัฐมนตรีได้ให้ความสำคัญกับการแก้ไขปัญหาภูมิอากาศอย่างเต็มที่และด้วยทุกวิถีทาง เพื่อให้ประเทศไทยบรรลุเป้าหมายความเป็นกลางทางคาร์บอน ภายในปี 2050 และบรรลุเป้าหมายการปล่อยก๊าซเรือนกระจกสุทธิเป็นศูนย์ได้ในปี 2065 ด้วย
สำหรับมูลนิธิเวิลด์วิว อินเตอร์เนชั่นแนล (WIF) และมูลนิธิ เวิลด์วิว ไคลเมท (WCF) เป็นองค์กรที่สนับสนุนการปกป้องและฟื้นฟูสิ่งแวดล้อมรวมถึงการพัฒนาความเป็นอยู่อย่างยั่งยืน ตามเป้าหมายการพัฒนาอย่างยั่งยืนขององค์การสหประชาชาติ (UN Sustainable Development Goals: SDGs) ในเป้าหมายที่ 13 Climate Action และเป้าหมายที่ 14 Life Below Water รวมถึงสนธิสัญญาปารีส (Paris Climate Agreement) โดยการลงนามบันทึกความเข้าใจในวันนี้ เป็นจุดเริ่มต้นของ กระทรวงเกษตรฯ โดยกรมประมง มูลนิธิ เวิลด์วิว ไคลเมท และ Worldview International Foundation ที่จะทำให้การอนุรักษ์ คุ้มครอง บำรุงรักษา ฟื้นฟูบริหารจัดการ และใช้หรือจัดให้มีการใช้ประโยชน์จากทรัพยากรธรรมชาติ สิ่งแวดล้อม และความหลากหลายทางชีวภาพ ให้เกิดประโยชน์ อย่างสมดุลและยั่งยืนเพื่อการพัฒนาอย่างยั่งยืนและขยายผลออกไปในวงกว้าง
วันพฤหัสบดีที่ 17 มีนาคม 2565
ครม. ไฟเขียว ต่ออายุใบอนุญาตทำงานให้แรงงาน "กัมพูชา - ลาว - เมียนมา" ที่ครบวาระจ้างงาน 4 ปีในปี 65 ออกไปอีก 2 ปี
.....
ที่ประชุม ครม. (15 มี.ค. 65) มีมติเห็นชอบให้แรงงานต่างด้าว 3 สัญชาติ (กัมพูชา ลาว และเมียนมา) ที่เข้ามาทำงานตามบันทึกความเข้าใจว่าด้วยความร่วมมือด้านแรงงาน (MOU) ภายใต้ข้อตกลงว่าด้วยการจ้างงาน (Agreement) ในปี 61 และมีวาระการจ้างงานครบ 4 ปีในปีนี้ (1 ม.ค. 65 - 31 ธ.ค. 65) นั้น
.
สามารถดำเนินการขออนุญาตทำงานหรือขอต่ออายุใบทำงาน และขอรับการตรวจอนุญาตให้อยู่เป็นการชั่วคราวต่อไปได้อีก "ไม่เกิน 2 ปี" โดยไม่ต้องเดินทางกลับออกไป
.
มาตรการดังกล่าวจะส่งผลให้ภาคธุรกิจและเศรษฐกิจของประเทศไทย สามารถขับเคลื่อนต่อไปได้ รวมทั้งเป็นการป้องกันการแพร่ระบาดของโรคโควิด-19 ระลอกใหม่ที่อาจเกิดขึ้น
.
ปัจจุบันมีแรงงานต่างด้าวภายใต้ MOU จำนวน 106,580 คน แบ่งเป็นสัญชาติกัมพูชา 26,840 คน ลาว 25,504 คน และเมียนมา 54,236 คน โดยทางการของประเทศกัมพูชา ลาวและเมียนมา ได้มีหนังสือเห็นชอบกับมาตรการดังกล่าวแล้ว
#ไทยคู่ฟ้า#ร่วมต้านโควิด19
-------------------
วันจันทร์ที่ 28 กุมภาพันธ์ 2565
กอช. ชวนน้อง ๆ เยาวชน อายุ 15 ปี วางแผนออมเงินวันละ 15 บาท กับ กอช.
กอช. แนะเทคนิคการวางแผนออมเงินร่วมกับ กอช. ต่อเนื่อง โดยเริ่มออมเงินตั้งแต่อายุ 15 ปี วันละ 15 บาท เมื่ออายุ 60 ปีบริบูรณ์ จะได้รับเงินบำนาญตลอดชีพ ไม่ต่ำกว่าเดือนละ 3,000 บาท ผู้ที่สนใจสามารถสอบถามข้อมูลเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. เชิญชวนเยาวชนสร้างวินัยทางการออมเงิน เริ่มจากจำนวนเงินน้อย แต่ออมอย่างสม่ำเสมอ โดยมีระยะเวลาในการออมยาว เงินออมจะมีผลตอบแทนที่ทบต้นทบดอกไปเรื่อยๆ หากเริ่มออมกับ กอช. ตั้งแต่อายุ 15 ปีไปจนถึงอายุ 60 ปี เพียงวันละ 15 บาท เดือนละ 450 บาท หรือปีละ 5,000 บาท รัฐจ่ายเงินสมทบให้อีกตามช่วงอายุ สูงสุด 1,200 บาทต่อปี อายุครบ 60 ปีบริบูรณ์ รับเงินบำนาญไม่ต่ำกว่าเดือนละ 3,000 บาทตลอดชีพ
สำหรับผู้ที่สนใจสามารถตรวจสอบสิทธิ์ สมัครเป็นสมาชิก หรือส่งเงินออมสะสมได้ที่แอปพลิเคชัน “กอช.” หรือหน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารออมสิน ธนาคารอาคารสงเคราะห์ ธนาคารกรุงไทย ธนาคารอิสลามแห่งประเทศไทย ทุกสาขา รวมทั้งไปรษณีย์ไทย สหกรณ์ชุมชนที่เข้าร่วม เซเว่น-อีเลฟเว่น เคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันอังคารที่ 26 ตุลาคม 2564
ประกาศ ขสมก. ประจำวันที่ 26 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
ประกาศ ขสมก. ประจำวันที่ 26 ตุลาคม 2564​ พบพนักงานติดเชื้อไวรัส COVID-19 จำนวน​ 2 ราย​
1) พนักงานบัญชีค่าโดยสาร อู่เทศบาลบางบัวทอง เพศหญิง อายุ 45 ปี
2) พนักงานธุรการจ่ายงาน สาย 134 อู่บัวทองเคหะ เพศหญิง อายุ 38 ปี
วันพฤหัสบดีที่ 10 มีนาคม 2565
บริษัท รถไฟฟ้า ร.ฟ.ท. จำกัด จัดกิจกรรมเพื่อสังคมแจกชุดตรวจ ATK ปรอทวัดไข้ และหน้ากากอนามัย จำนวน 500 ชุด
ให้แก่ชุมชนสวนผัก บริเวณรถไฟฟ้าชานเมืองสายสีแดงสถานีจตุจักร
บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคมผู้ให้บริการรถไฟฟ้าชานเมืองสายสีแดง จัดกิจกรรมเพื่อสังคม แจกชุดตรวจ ATK ปรอทวัดไข้ และหน้ากากอนามัย จำนวน 500 ชุดให้แก่ชุมชนสวนผัก บริเวณรถไฟฟ้าชานเมืองสายสีแดงสถานีจตุจักร
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด หรือผู้ให้บริการรถไฟฟ้าชานเมืองสายสีแดง เปิดเผยว่าเพื่อเป็นไปตามนโยบายของบริษัทในส่วนของความรับผิดชอบต่อสังคม ( CSR ) ที่บริษัทให้ความสำคัญ และดำเนินการมาอย่างต่อเนื่อง และเพื่อสนับสนุนมาตรการลดความเสี่ยงในการแพร่กระจายเชื้อไวรัสโควิด-19 ในชุมชน โดยมอบชุดตรวจโควิด-19 แบบตรวจหาแอนติเจนด้วยตนเอง ( Antigen Rapid Test Kit ) ปรอทวัดไข้ และหน้ากากอนามัย จำนวน 500 ชุดให้แก่ชุมชนสวนผัก บริเวณรถไฟฟ้าชานเมืองสายสีแดงสถานีจตุจักร รวมทั้งมอบแผ่นรองซับสำหรับผู้ป่วย และผู้สูงอายุที่นอนติดเตียง โดยมีประธานชุมชนสวนผักเป็นตัวแทนรับมอบ
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันศุกร์ที่ 25 มีนาคม 2565
"ปลัดกระทรวงกลาโหมให้การต้อนผู้ช่วยทูตทหารสาธารณรัฐเช็กประจำประเทศไทย ในโอกาสเข้ารับหน้าที่ใหม่"
เมื่อวานนี้ที่ห้องพระบารมีปกเกล้า พลเอก วรเกียรติ รัตนานนท์ ปลัดกระทรวงกลาโหม ให้การต้อนรับ นาย Marek Libricky (มาเร็ก ลิบชีตซกี) เอกอัครราชทูตสาธารณรัฐเช็กประจำประเทศไทย
และ พลอากาศจัตวา Petr Tomanek (เปทเตอร์ โทมาเน็ค) ผู้ช่วยทูตทหารสาธารณรัฐเช็กประจำประเทศไทย ซึ่งได้เดินทางมาแนะนำตัวในโอกาสเข้ารับหน้าที่ใหม่
ไทยและเช็ก มีความสัมพันธ์อันดีระหว่างกันมาอย่างยาวนาน โดยมีความร่วมมือครอบคลุมในด้านต่างๆ รวมถึงอุตสาหกรรมป้องกันประเทศ สำหรับความสัมพันธ์ทางทหาร กองทัพของทั้งสองประเทศมีการแลกเปลี่ยนการเยือนและความร่วมมือในหลายระดับอย่างต่อเนื่อง
การเข้าเยี่ยมคำนับในครั้งนี้จึงถือเป็นโอกาสอันดีที่จะได้พบปะทำความรู้จัก และสร้างความคุ้นเคยกับผู้แทนระดับสูงของต่างประเทศที่ประจำอยู่ในประเทศไทย พร้อมทั้งแลกเปลี่ยนข้อคิดเห็นในประเด็นต่างๆ ที่มีความเข้าใจร่วมกัน ซึ่งมีส่วนช่วยในการกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
#กลาโหม135ปี
วันจันทร์ที่ 22 พฤศจิกายน 2564
"นรม.และรมว.กห.หวั่นเหตุรุนแรงในเมียนมา สั่งเข้มกวดขันลักลอบเข้าเมืองและส่งออกอาวุธสงคราม"
พล.อ.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห. พร้อม ปล.กห.ได้ร่วมประชุมกับทุกเหล่าทัพ ตร.และ กอ.รมน.ผ่าน ระบบ VTC ณ ศาลาว่าการกลาโหม ติดตามการสนับสนุนรัฐบาลขับเคลื่อนแก้ปัญหาโรคระบาดในระยะเริ่มเปิดประเทศ
รมช.กห. ได้ย้ำสั่งการ พล.อ.ประยุทธ์ จันทร์โอชา นรม.และรมว.กห. ให้ทุกเหล่าทัพ กอ.รมน.และตำรวจ โดยเฉพาะกองกำลังป้องกันชายแดนทั้งทางบกและทางน้ำ ปฏิบัติหน้าที่ด้วยความไม่ประมาท โดยยังต้องคุมเข้มมาตรการเฝ้าตรวจ สกัดกั้นในพื้นที่ชายแดนและพื้นที่ชั้นในต่อเนื่องกันไป เพื่อป้องกันการลักลอบเข้าเมืองที่มาพร้อมโรคระบาด รวมทั้งยาเสพติดและสินค้าผิดกฎหมายจากประเทศเพื่อนบ้าน ที่มีความพยายามลักลอบเข้าไทยมากขึ้น หลังมีมาตรการผ่อนคลายในประเทศ
นอกจากนั้น นรม.และ รมว.กห.ยังได้กำชับ ให้เตรียมความพร้อมรับกับสถานการณ์การสู้รบตามแนวชายแดนไทย - เมียนมา ที่มีแนวโน้มรุนแรงมากขึ้น โดยให้ประสานทำงานร่วมกับจังหวัดชายแดน ให้การช่วยเหลือด้านมนุษยธรรมและเป็นไปตามหลักสากล ควบคู่ไปกับมาตรการป้องกันควบคุมโรคเข้มข้นเป็นพื้นที่
พร้อมกันนี้ ให้จับตาเฝ้าระวังสกัดกั้นและทำลายขบวนการค้าอาวุธสงครามตามแนวชายแดนที่มีความเคลื่อนไหวมากขึ้น โดยทุกหน่วยต้องกวดขันเข้มงวดมาตรการรักษาความปลอดภัยคลังอาวุธของหน่วยอย่างต่อเนื่องไปพร้อมกัน และต้องไม่มีเจ้าหน้าที่รัฐเข้าไปเกี่ยวข้องอย่างเด็ดขาด ทั้งนี้ นรม.และรมว.กห.ยังได้แสดงความพอใจผลการปฏิบัติงานของหน่วยงานความมั่นคงที่ผ่านมา พร้อมขอบคุณและเป็นกำลังใจให้กับเจ้าหน้าที่ทุกคน
วันพุธที่ 16 กุมภาพันธ์ 2565
กรมเจ้าท่า เฝ้าระวังการรั่วไหลของน้ำมัน จังหวัดระยอง
บริเวณจุดขนถ่ายน้ำมันในทะเลของ บมจ.ตาร์ ปิโตรเลียม รีไฟน์นิ่ง (SPRC) ซึ่งกรมเจ้าท่าได้มีคำสั่งระงับการใช้งานทุ่นเทียบเรือดังกล่าวไปแล้วตั้งแต่วันที่ 26 มกราคม 2565 นั้น
โดยเมื่อวันที่ 10 กุมภาพันธ์ 2565 กรมเจ้าท่า ได้ออกประกาศสำนักงานเจ้าท่าภูมิภาคสาขาระยอง ที่ 6/2565 เรื่อง การแจ้งเตือนให้ระมัดระวังการเดินเรือบริเวณพื้นที่ปฏิบัติงานขจัดคราบน้ำมันจังหวัดระยองและได้เข้าแจ้งความร้องทุกข์กล่าวโทษต่อพนักงานสอบสวน สภ.มาบตาพุด เพื่อดำเนินคดีกับบริษัท SPRC และบุคคลที่เกี่ยวข้องในความผิดตามมาตรา 119 ทวิ และมาตรา 297 แห่งพระราชบัญญัติการเดินเรือในน่านน้ำไทย
สำหรับสถานการณ์ปัจจุบัน กรมเจ้าท่า โดยสำนักงานเจ้าท่าภูมิภาคสาขาระยอง ได้นำเรือ​ตรวจการณ์​เจ้าท่า 175 และเรือตรวจการณ์ 802 พร้อมเจ้าหน้าที่ ตรวจตราทางน้ำ สนับสนุนภารกิจเรือขจัดคราบน้ำมันโดยลาดตระเวน​บริเวณพื้นที่ขจัดคราบ​น้ำมัน และเรือตรวจการณ์​เจ้าท่า 804 ลาดตระเวน​บริเวณ ทุ่น SPM เพื่อตรวจสอบว่ามีการเฝ้าระวังการรั่วไหล โดยมีเรือ FS9, FS6, FS12, ธวัชชัย และ FS4 เข้าพื้นที่สนับสนุนการเฝ้าระวังบริเวณชายฝั่ง พร้อมกันนี้ บริษัท SPRC ได้เตรียมพร้อมทุ่นกักน้ำมันกลางทะเล โดยมีเรือ RS35 RS22 RS38 RS33 RS25 Sriracha 35 Sriracha 28 Sriracha 881 SC discovery รุ่งนที 5 รุ่งนที 7 รุ่งนที 8 เรือประมง 5 ลำ สำหรับการเฝ้าระวังพื้นที่น้ำตื้นและตามแนวชายฝั่ง
ทั้งนี้ บริษัท ฯ ได้มีการเตรียมใช้แผ่นซับน้ำมัน บูมซับน้ำมัน และเตรียมเครื่องพ่นน้ำยาแบบละอองไว้ หากกรณีเจอกลุ่มน้ำมัน ซึ่งต้องขออนุญาต​กรมเจ้าท่าก่อนดำเนินการ หากน้ำลึกเกิน 10 เมตร เตรียมพร้อมทุ่นกักน้ำมัน และทีมเฝ้าระวังและป้องกันการรั่วไหลเพิ่มเติมบริเวณทุ่น SPM ก่อนกรมเจ้าท่าจะอนุญาตเข้าไปดำเนินการซ่อมแซมท่อเพื่อป้องกันการรั่วไหล โดยบริษัทฯ ได้เตรียมกำลังคนและอุปกรณ์สำหรับทำความสะอาดชายฝั่ง จำนวนกว่า 100 นาย บริเวณหาดแม่รำพึง - เขาแหลมหญ้า บริเวณทุ่นปากร่อง IRP และแหลมเจริญ - แหลมรุ่งเรือง เฝ้าระวังอย่างต่อเนื่อง